पावन अवतार दिवस के उपलक्ष्य में आयोजित नामचर्चा में देश-विदेश से भारी संख्या में पहुंची साध संगत ने राम नाम का गुणगान किया। नामचर्चा के दौरान साध संगत ने रिकॉर्डिड वीडियो के माध्यम से पूज्य गुरु जी के अनमोल वचनों को श्रवण किया। नामचर्चा के दौरान पूज्य माता जी ने 15 गरीब जरुरतमंद परिवारों को राशन, 15 गर्भवती महिलाओं को पौष्टिक आहार, टॉय बैंक से 15 गरीब बच्चोें को खिलौने, 7 जरुरतमंद दिव्यांगों को ट्राईसाईकिलें वितरित की। इसके साथ ही पूज्य माता जी ने ‘आशियाना’ मुहिम के तहत साध-संगत द्वारा निर्मित मकानों की चाबियां 4 गरीब जरुरतमंद परिवारों को प्रदान की। परोपकार की इसी श्रृंखला में शाह सतनाम जी स्पेशलिटी अस्पताल में आयोजित जन कल्याण परमार्थी कैंप में विशेषज्ञ चिकित्सकों ने हजारों मरीजों की नि:शुल्क जांच कर फ्री दवाएं वितरित की। नामचर्चा की समाप्ति पर चंद मिनटों में ही समस्त साध-संगत को प्रसाद व लंगर का वितरण कर दिया गया। वर्णननीय है कि 15 अगस्त 1967 के दिन पूज्य गुरु संत डॉ. गुरमीत राम रहीम सिंह जी इन्सां ने राजस्थान के जिला श्रीगंगानगर के गांव श्रीगुरूसर मोडिया में परम पूज्य बापू नंबरदार मग्घर सिंह जी के घर पूज्य माता नसीब कौर जी इन्सां की पवित्र कोख से अवतार धारण किया। डेरा सच्चा सौदा की दूसरी पातशाही पूजनीय परमपिता शाह सतनाम सिंह जी महाराज ने 23 सितम्बर 1990 को पूजनीय हजूर पिता जी को डेरा सच्चा सौदा की पावन गुरगद्दी बख्शिश की। पूज्य गुरु जी ने समाज में व्याप्त कुरीतियों का खात्मा करने को वृहद स्तर पर जागरूकता अभियान छेड़ा व मानवता भलाई के 133 कार्य शुरू किए। मानवता भलाई कार्यों में आज डेरा सच्चा सौदा के नाम 79 गिनीज वर्ल्ड रिकॉडर्स व एशिया बुक आॅफ रिकॉडर्स दर्ज हैं। इन वर्ल्ड रिकॉडर्स में से पूज्य गुरू जी के नाम रक्तदान, नेत्रदान, महा सफाई अभियान, पौधारोपण, रक्तचाप (ब्लडप्रैशर) जांच, कोलेस्ट्राल जांच, डाइबीटिज जांच व दिल की इको जांच सहित विभिन्न क्षेत्रों में गिनीज बुक आॅफ वर्ल्ड रिकॉर्ड्स शामिल हैं। पर्यावरण संरक्षण मुहिम के तहत दुनियाभर में किए गए पौधारोपण में चार विश्व रिकॉडर्स शामिल हैं। पूज्य गुरु जी के 51वें पावन अवतार दिवस के उपलक्ष्य में मंगलवार को आयोजित पौधारोपण अभियान के तहत डेरा सच्चा सौदा की साध-संगत ने 24 लाख 84,900 पौधे रोपित कर धरा को हरियाली का उपहार भेंट किया।